
Pwysigrwydd Chwarae a’i Rôl yn Natblygiad Cyfannol Plant

“Nid moeth yw chwarae, ond anghenraid yw chwarae”
							~Kay Redfield Jamison

Adran 1 – Mathau o chwarae


Mynna Isaacs ei ddamcaniaeth ei fod yn angenrheidiol i blant fod yn ganolog i bob penderfyniad sy’n ymwneud a’u haddysg a’u ddatblygiad, er mwyn i’r plentyn datblygu’n gyfannol mewn modd llwyddiannus (Murray, 2021). Diddordebau plentyn yw sail y cwricwlwm a strategaethau cynllunio am leoliadau meithrin wedi’u cyllido heb eu cynnal ar hyn o bryd. Mae’r Welsh Government (2014), gan hynny yn amlygu pwysigrwydd o addysg dull plentyn-ganolog ar ddatblygiad gwybyddol ac academaidd plant.

Hawl sylfaenol ac elfen hanfodol o ddatblygiad cyfannol plentyn yw chwarae – Erthygl 31 o’r UNCRC (Children’s Commissioner for Wales, dim dyddiad a Murray, 2018). Mae Smidt (2011) yn argyhoeddedig fod chwarae yn wahaniaethol i bob plentyn, yn ddifater os yw nod y chwarae yw cwrdd ag unrhyw anghenion penodol, i ddatrys problem, neu i gyfleu emosiwn. Mae’r Welsh Government (2015) a’r Welsh Assembly Government (2002) yn cytuno bod pob agwedd sy’n cael ei ddysgu gan blentyn yn ystod chwarae rydd yn fuddiol, gan fod chwarae wedi cyfrannu’n sylweddol i oroesiad esblygiadol dynol. 
Heblaw hynny, mae darparu amgylchedd naturiol ar gyfer y plant i ryngweithio gydag yn hyrwyddo gwybyddiaeth o’r byd o’u hamgylch, fel y cefnogir gan ddamcaniaethwyr Montessori (Ozgen, 2023) a Piaget (Bormanaki a Khoshhal, 2017). Dadla Ozgen (2023) a Bormanaki a Khoshhal (2017) bod rhaid i addysgwyr ac ymarferwyr darparu cyfanswm sylweddol o amser i blant gysylltu â chwarae rhydd er mwyn arsylwi yn briodol ac mewn modd manwl cywir er mwyn canfod a datgelu meysydd o wendid neu feysydd lle y bydd yn angenrheidiol i ddarparu ymyraethau a chefnogaeth.

Sicrheir chwarae bod plant yn datblygu’r sgiliau priodol ac angenrheidiol, megis datrys problemau trwy gyfathrebiad llafar a dilafar, deheurwydd a thwf cyhyrau, a myrdd o sgiliau cymdeithasol, er enghraifft rhannu, cymryd tro, a chynyddu teimladau o empathi a thosturi (Sutton-Smith, 1997). Yn ôl Kumar, et al. (2022), mae yna dyrfa o fuddion emosiynol ac ymddygiadol, megis lleihad mewn ofn a hydeimledd, ymhellach mae yna gynnydd sylweddol mewn teimladau o fwynhad, hunan-barch, a meistrolaeth sydd heb ei seilio ar golled barch o eraill. Ymlynir y profiadau yma i’r meini prawf o adran anghenion seicolegol ar Hierarchaeth Anghenion Maslow. Er mwyn i blant gyflawni hunan sylweddoli, maent yn hanfodol bod ymarferydd yn sicrhau bod anghenion sylfaenol a seicolegol yn cael eu diwallu (TES 2019).
Adran 2 – Rôl yr Oedolyn


Darlunnir Johansson ac Einarsdottir (2018) gwerthoedd fel rhinweddau sy’n dyfarnu dedfrydau dynol ai os yw gweithredoedd yn fuddiol neu’n golledus. Mae Johansson ac Einarsdottir yn parhau gan awgrymu fod anghenion a chredoau amgen yn sbarduno gwerthoedd gwahanol, ac o ganlyniad maent yn hanfodol i ddeall yr unigolyn. Cynhelir hyn phwysigrwydd o gael diddordeb yn natblygiad plant, gan hefyd ymdrechu i ddatblygu’r plentyn cyfan, wrth arsylwi ac annerch eu cryfderau, gwendidau, cyflawniadau, a mannau i ddiwygio. Gan ystyried pwysigrwydd chwarae hunan-gyfeiriedig ar gyfer ddatblygiad cyfannol plentyn, megis sgiliau bras a manwl, defnyddio dychymyg, rhyngweithio, a chymdeithasu a chyfathrebu. Cytuna Sturrock ac Else (1998) a Beloglovsky (2023) y gall ymarferydd hybu chwarae hunan-gyfeiriedig trwy sicrhau bod amrywiaeth o adnoddau naturiol ar gael. Mae Howard a Mclnnes yn parhau wrth sôn am bwysigrwydd darparu amgylchedd diogel sy’n ysgogi plant ac yn cynnal ysbrydoliaeth. Er mwyn ysgogi’r sgiliau a’r profiadau yma mae’n angenrheidiol bod ymarferydd ac addysgwyr yn cynnal digonedd o amser rhydd i blant archwilio, cefnoga hyn gan Howard a McInnes (2013). 
Gwerthoedd craidd i ymarferwyr blynyddoedd cynnar yw ymddiriaeth a pharch, wrth iddynt sefydlu perthnasoedd wedi’u chefnogi gan weithredoedd ac ymddygiad positif. Gan fodelu elfennau o dosturi a pharch, mi fydd plant yn drychweddu’r ymddygiad positif yma (Robinson, 2010). Fe ffurfiwyd perthnasoedd trwy hyder yr ymarferydd, gan eithrio hyder yr ymarferydd o’i haddysgeg, mi fydd yn colli ymddiriaeth y plentyn, ac o ganlyniad yr analluedd i ffurfio perthnasoedd (Powell 2010). Mae’r General Teaching Council (2021) yn dadlau bod gwerthoedd yn cefnogi ymarferwyr i ddatblygu fel proffesiynwyr addysgu, gan gynnud eu hymrwymiad proffesiynol. O ganlyniad, y mai ymarferwyr sy’n meddu’r gwerthoedd yma’n benderfynol i addasu er mwyn cyfoethogi eu dysgu ymhellach, felly y bydd amrywiaeth o anghenion yn cael eu cwrdd (Powell, 2010). Mae egwyddorion am y Blynyddoedd Cynnar yn rhyfeddod groes-diwylliannol, fel y mae Brock (2021) yn nodi.

Gwerth a sgil hollbwysig yw cyfathrebu sydd angen ar bob ymarferydd er mwyn cefnogi unigolion gyda’u ddysgu mewn modd effeithlon. Cefnoga Dunhill, Elliot a Shaw (2009) hyn gan ddadlau bod rhaid i ymarferydd nid yn unig cyfathrebu yn hyderus a phlant, ond hefyd â rhieni, gofalwyr a lliaws o asiantaethau. Maent yn parhau gan fynnu bod cyfathrebu effeithlon gyda phob un person sy’n ymglymu â’r unigolyn, megis y cartref, aelodau staff arall, ac asiantaethau ymyrraeth yn cyfrannu at fuddiant yn natblygiad y plentyn. Rhaid bod ymarferwyr yn cymwys wrth ddeall cyfathrebu dilafar, sy’n ymddygiad cyffredin mewn plant sydd ag anawsterau cyfathrebu, er enghraifft awtistiaeth neu apracsia iaith, sydd yn dangos, os yw’n cael eu harsylwi’n fanwl yn ystod chwarae hunan-gyfeiriedig. Yn ôl Orey (2014), fe all cyfathrebu dilafar arddangos fel mynegiadau wynebol, cyswllt llygaid, neu ddiffyg cyswllt llygaid, ystumiau, agosrwydd yr unigolyn, ac osgo’r corff, tra noda Brain a Mukherji (2005) y gwrthwyneb gan ddatgan bod ciws cyfathrebu dilafar yn gwrth-ddweud negeseuon ar lafar. O ganlyniad, er mwyn i’r gyfathrebu fod yn effeithlon ac yn fuddiol i’r unigolyn, mae perthynas wedi’i adeiladu ar ddeallusrwydd yn hollbwysig. Mae mynnu’r perthnasoedd pwysig yma yn cefnogi ymarferwyr i ddeall lefel datblygiad cyfredol y plentyn, ac o ganlyniad mi fydd yr ymarferydd yn medru cynllunio ac addasu'n effeithlon, er mwyn gwella datblygiad a dysgu’r plentyn yn unol â hynny (Department of Education, dim dyddiad).

Portreadir Siraj-Blatchford pwysigrwydd partneriaethau a chefnogaeth aml-asiantaeth yn ei astudiaeth arhydol, y prosiect EPPE. Fe wnaeth yr astudiaeth ddatblygiadol cymryd sampl genedlaethol o dros 3,000 o blant rhwng tri a saith oed, rhieni, a chyfanrif o 141 o leoliadau dan-oed-ysgol er mwyn ymchwilio’r effaith sydd gan addysg dan-oed-ysgol. Dechrau’n Deg yw enghraifft o bartneriaeth rhwng addysg gynradd a lleoliad dan-oed-ysgol. Fe wnaeth astudiaeth Siraj-Blatchford sefydlu bod gan blant sydd wedi derbyn addysg cyn-oed-ysgol datblygiad gwell, gan gymharu i unigolion na oedd wedi mynychu lleoliad cyn-oed-ysgol. Mynna’r astudiaeth hefyd bod ansawdd yr amgylchedd a’r ymarferwyr wedi’u cyflogi wedi’i gysylltu’n uniongyrchol â datblygiad deallusol, gwybyddol, cymdeithasol, ac ymddygiadol rhagorol. Mi fydd cyfathrebiad ardrawiad a deallus yn cynnal y sail ar gyfer perthynas rhwng yr ymarferydd a’r plentyn (Powell, 2010).
Heb os nac oni bai, o ganlyniad ddatblygiad berthynas parchus ac ymddiriedol, fe fyddai’r ymarferydd yn datblygu deallusrwydd o anghenion, cryfderau, a gwendidau ac o ganlyniad fe allai’r ymarferydd darparu amgylchedd addas ac amrywiaeth o adnoddau ac offer sy’n sbarduno dychymyg a gwybyddiaeth am y byd o’i amgylch (Seden, 2008). Mae dealltwriaeth fanwl o’r cwricwlwm hefyd yn agweddau hollbwysig wrth weithio gyda’r blynyddoedd cynnar, er mwyn cyfarwyddo cynllunio yn effeithlon, ac o ganlyniad yn fuddiol i ddatblygiad y plentyn. Mi oedd gallu'r ymarferydd i gefnogi plant i ddatrys materion o wrthdaro hefyd yn ffactor hanfodol pwysig, yn enwedig gan ystyried buddion chwarae hunan-gyfeiriedig â sgiliau datrys problemau wrth law sgiliau cyfathrebu ac emosiynol, lle gall yr ymarferydd yn darparu unigolion â chyfathrebiad parchus a tosturus pan fydd achlysuron yn codi, a’i chefnogi er mwyn osgoi gweithredoedd ac ymddygiad colledus. (Arsenio a Lover, 2011). Dengys yr astudiaeth bod addysg blynyddoedd cynnar ac ymyraethau yn fuddiol i ddatblygiad cyfannol plant, yn enwedig pryd mae yna gyfathrebu effeithlon a chynyddol rhwng lleoliad dan-oed-ysgol ac ysgolion cynradd, sy’n mynnu pwysigrwydd partneriaethau a chefnogaeth aml-asiantaeth (Siraj-Blatchford, et al. 2003).

Adran 3 – Pwysigrwydd Arsylwadau



Cynorthwyir arsylwi ymarferwyr drwy ganfod diddordebau’r plentyn a beth sy’n ei hysgogo, sy’n cynorthwyo ymarferwyr i gydnabod a deall eu hemosiynau, perthnasoedd, a’i lefel o gymhwysedd, yn ôl Watch Me Grow (2018). Nid yn unig ydy gynnal perthnasoedd parchus a deallus yn hybu ymagwedd bositif wedi’i drychweddu, ond hefyd maent yn galluogi ymarferwyr i gyfoethogi a hysbysu cynllunio ac asesiadau'r dyfodol (Ed Trust a MDRC, 2021). Parheir Ed Trust a’r MDRC trwy bwysleisio hanfodrwydd arsylwadau y mae ymarferydd yn eu gwneud ar blant er mwyn coladu gwybodaeth addas ar ddatblygiad, yn unol ag adnabod oediad datblygiadol a bydd yn ymofyn ymyrraeth sydyn. Mae gan arsylwi rôl allweddol sy’n cynorthwyo ymarfer proffesiynol llwyddiannus yn gyhyd â chaniatáu ymarferwyr i strwythuro a datblygu cynllun i sicrhau cynnydd cyfannol y plentyn. Mynegir y Welsh Government (2022) bod arsylwi effeithlon yn caniatáu ymarferwyr i ddadansoddi digwyddiadau a’i ymateb mewn modd a bydd yn osgoi agwedd a gweithredoedd diangen, gan gynorthwyo plant gyda chynnydd ynglŷn â datrys agweddau o wrthdaro yn gydamserol. 
Mi all arsylwi fod wedi’i gynllunio ac yn benodol, yn gyferbyniol i hynny, mi all arsylwi fod yn ddigymell yn seiliedig ar achlysuron arwyddocaol yn codi. (Skår a Krogh, 2009). Gan hynny, mae’n hollbwysig bod yr ymarferydd yn sicrhau eu bod yn cwrdd ag anghenion amrywiol y dosbarth. Mae’r Welsh Government (2022) yn argyhoeddedig am yr hyn, trwy gadarnhau bod technegau arsylwi eang yn warant ymarferwyr i ddarganfod amgyffredion am bob unigolyn. Y mae arsylwi hefyd yn chwarae rôl  hanfodol mewn diogelu plant, lle gallai’r ymarferydd canfod newidiadau mewn agwedd neu edrychiad heb o angenrheidrwydd cael datgeliad o’r unigolyn, a bydd yn warant pryderon (Marsden, McMahon, a Youde, 2017).

Gan ystyried defnyddio’r dull traciwr amser, nid yn unig oes modd arsylwi unigolyn yn fanwl neu ardal benodol y dosbarth dros gyfnod o amser yn ystod cyfnod arsylwi'r sesiwn, gan gymryd nodiadau pob 3-5 munud, mae modd arsylwi’r unigolyn trwy gydol y diwrnod gan nodi arsylwadau pob 10-15 munud gan ddibynnu ar ffocws yr arsylwad. Wrth ystyried rhyddid y dull, fe all ymarferwyr arsylwi agwedd penodol, megis rhyngweithio a chyfathrebu'r unigolyn ag eraill, neu yn wahanol arsylwi holl agweddau’r  unigolyn yn ystod y cyfnod arsylwi. Yn unol â hynny, yn lle arsylwi unigolyn gan ddefnyddio’r dull yma, gallai ymarferwyr yn lle arsylwi ardal benodol y dosbarth, er enghraifft y cornel chwarae rôl a chanolbwyntio ar sut y mae plant yn rhyngweithio gyda’r amgylchedd a’r adnoddau sydd ar gael. Hefyd gall ymarferwyr cymharu os yw’n wahanol i unrhyw fannau eraill y dosbarth. O ganlyniad mi all ymarferwyr cymryd y camau angenrheidiol i sicrhau amgylchedd positif ar lawr y dosbarth gan gefnogi perthnasau parchus rhwng unigolion (Colwell a Lindsey, 2010).

Priodweddau buddiol o ddefnyddio’r dull yma yw’r modd y gallai cofnodi’n fanwl, gan gynnwys nodi ardal y dosbarth lle y mae’r plentyn, sut maen nhw’n rhyngweithio a’r ardal, yr unigolion mae’r plentyn yn ei chyfathrebu ag a sut y maent yn ymateb iddyn nhw, ac yn arbennig nodiadau ychwanegol sy’n hollbwysig ystyried yn ystod yr arsylwad (Byun, et al., 2018). Mae’r dull yma hefyd yn caniatáu ymarferwyr i gofnodi arsylwadau dros gyfnod hirdymor. O ganlyniad mae modd adnabod patrymau sydd wedi dechrau codi ynglŷn ag agwedd neu berthnasoedd penodol yr unigolyn, yn enwedig os sylweddolir ymarferydd bod rhywbeth yn digwydd gyda’r plentyn ond nad yw’n sicr beth yn union sy’n effeithio arnynt, gallant ddefnyddio dull yma i nodi manylion rhyngweithio'r unigolyn tra eu bod yn cymryd rhan mewn chwarae hunan-gyfeiriedig (Arsenio a Lover 2011).  Nid yw’r dull yma mor angerddol â myrdd arall o arsylwi, megis y cofnod rhedeg sy’n ymofyn am sylw’r ymarferydd cyfnod hir, ac felly mi allai’r ymarferydd parhau gydag agweddau a thasgau dyddiol y dosbarth.

Mae’n dilyn bod eisioes cyfyngiadau gan y dull yma, gan gynnwys y modd nad yw’n wastad yn gynnwys y manylder sydd eu hangen ar yr ymarferydd er mwyn dod i gasgliad terfynol ar yr unigolyn yn enwedig y ffordd y maent yn rhyngweithio a’r amgylchedd ag eraill. Yn enwedig os nad yw’r ymarferydd yn canolbwyntio ar rywbeth penodol, mae ansicrwydd felly i adnabod beth sydd angen arsylwi er mwyn cadw nodiadau manwl cywir.  Fe all y manylion coll yma yn ystod y cyfnodau amser byr lle nad yw’r ymarferydd yn arsylwi, rhoi deallusrwydd i’r ymarferydd am anghenion yr unigolyn lle y bydd ymyraethau yn hanfodol ar gyfer datblygiad y plentyn (Palaiologou, 2019).



Adran 4 – Pwysigrwydd chwarae wrth Arsylwi



Dywedir Bilton a Crook (2016) taw’r amser gorau i ymarferwyr arsylwi unigolion yw yn ystod chwarae hunan-gyfeririedig er mwyn deall eu galluedd a beth sydd o ddiddordeb iddyn nhw. Dadlau Bilton a Crook ymhellach gan ddweud bod canlyniadau arsylwadau yn fwy manwl cywir wrth arsylwi plant mewn amgylchedd naturiol sydd wedi’i seilio ar chwarae, gallwn felly fod yn sicr bod yr ymarferwyr yn gweld gwir adlewyrchiad o’r plentyn. Dengys astudiaeth Howard a McInnes (2013) cynnydd mewn les emosiynol plant a’u bod yn rhyngweithio’n well wrth ddysgu o ganlyniad wrth fod mewn amgylchedd lle byddent yn canfod gweithgaredd penodol fel ‘chwarae’ yn gyferbyniol i weithgaredd sydd ‘ddim yn chwarae’. Mae’n hollbwysig bod oedolion yn creu amgylcheddau sy’n hybu agweddau chwareus wrth weithio gan maent yn allweddol ar gyfer datblygiad academaidd a chyfannol (McInnes, et al., 2011 a McInnes, et al., 2013).

